# **ROMÂNIA** (nu produce efecte juridice)\*

**JUDEŢUL MUREŞ**

**MUNICIPIULUI TÂRGU MUREŞ P. PRIMAR**

**DIRECŢIA ŞCOLI VICEPRIMAR**

Serviciul Juridic, Logistic, Licitații și Asociații de Proprietari **Kovács Mihály-Levente** Nr.B1/969/37.914/24.07.2025

**REFERAT DE APROBARE**

**privind actualizarea bugetului total estimativ al proiectului** ” **Renovarea energetică moderată a clădirilor rezidențiale multifamiliale din Municipiul Târgu Mureș LOT I”**

Proiectul depus de către Municipiul Târgu în cadrul apelului de proiecte PNRR/2022/C5/1/A.3.1/l, Componenta C5 - Valul Renovării, Axa 1 - *Schema de granturi pentru eficiență energetică și*  *reziliență în clădiri rezidențiale multifamiliale,* Operațiunea A.3: *Renovarea energetică moderată sau aprofundata a clădirilor rezidențiale multifamiliale* a fost aprobat la finanțare, și a fost semnat Contractul de finanțare numărul 146146/22.12.2022. Valoarea totală a finanțării nerambursabile conform acestui contract este în cuantum de 20.948.559,10 lei, care vizează o suprafață desfășurată de 17.880,26 mp.

*Prin HCL nr.316 din 31 august 2023, s-a aprobat* bugetului total estimativ al proiectului ” Renovarea energetică moderată a clădirilor rezidențiale multifamiliale din Municipiul Târgu Mureș LOT I”, finanțat în cadrul P.N.R.R., Componenta C5 – Valul Renovării, Axa 1 - Schema de granturi pentrueficiență energetică și reziliență în clădiri rezidențiale multifamiliale.

Contractul de finanțare mai-sus menționat propune lucrări de intervenție la 5 blocuri de locuințe din municipiul Târgu Mureș, și anume:

- str. Nicolae Bălcescu nr.50-54

- Piața Armatei nr.38AB

- str. Libertății nr.103 AB

- str. Ialomiței nr.8AB

- str. Nicolae Bălcescu nr.48

Urmare a includerii unui număr de 5 blocuri de locuințe în cadrul contractului de finanțare nerambursabilă prin Planul Național de Redresare și Reziliență (PNRR), a fost stabilită o valoare eligibilă a investiției pentru fiecare componentă pe baza standardului de cost de 200 euro/mp, conform prevederilor ghidului de finanțare, în vigoare.

În urma desfășurării procedurilor de achiziție publică și semnării contractelor de execuție pentru lucrări s-a constatat că, pentru unele dintre componente, valoarea totală contractată în urma procedurilor de achiziție publică a depășit valoarea eligibilă stabilită în contractul de finanțare, conform Ghidului PNRR. Sumele care depășesc această valoare devin cheltuieli neeligibile, și urmează a fi acoperite din bugetul local.

Totodată, în timpul execuției lucrărilor au intervenit modificări tehnice și economice, concretizate în:

* Note de renunțare – pentru anumite categorii de lucrări sau cantități ce nu mai sunt necesare.
* Note de comandă suplimentară – pentru execuția unor lucrări neprevăzute inițial, dar necesare pentru finalizarea investiției, conform dispozițiilor de șantier.

Luând în considerare cele prezentate mai-sus, s-au efectuat următoarele actualizări:

- Revizuirea Devizelor Generale pentru fiecare componentă, în parte

- Separarea clară a valorilor eligibile și a celor neeligibile:

* + Devize Generale pentru cheltuieli eligibile.
  + Devize Generale pentru cheltuieli neeligibile, provenite din:
    - depășirea valorii contractate față de plafonul PNRR;
    - lucrări aferente spațiilor spatiilor cu alta destinație decât locuință;
    - lucrări suplimentare sau renunțări la anumite categorii de lucrări, prin dispoziții de șantier.

Pentru a putea transmite către finanțator (MDLPA) solicitarea de actualizare a valorii finanțate pentru fiecare bloc de locuințe și pentru a permite cofinanțarea cheltuielilor neeligibile identificate, este necesară aprobarea acestora prin hotărâre a Consiliului Local.

Aceste sume neeligibile vor fi suportate din bugetul local, în conformitate cu legislația aplicabilă și cu prevederile contractului de finanțare.

Raportat la cele de mai-sus, supunem aprobării Consiliului Local Municipal Târgu Mureș proiectul de hotărâre privind **actualizarea bugetului total estimativ al proiectului ” Renovarea energetică moderată a clădirilor rezidențiale multifamiliale din Municipiul Târgu Mureș LOT I”**

.

Direcția Școli DPFIRURPL SPFI

Director executiv Director Șef Serviciu

Belean Dorin Costașuc Irma Ijac Dana

Arhitect Șef, Aviz favorabil:

Arh.Miheț Florina Daniela Direcția Economică

Director economic ,

Ec. Fodor Anca

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

# **PROIECT**

# **ROMÂNIA** (**nu produce efecte juridice)\***

**JUDEŢUL MUREŞ**

**MUNICIPIULUI TÂRGU MUREŞ P. PRIMAR**

**CONSILIUL LOCAL AL MUNICIPIULUI TÂRGU MUREŞ VICEPRIMAR**

**Kovács Mihály-Levente**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind actualizarea bugetului total estimativ al proiectului** ” **Renovarea energetică moderată a clădirilor rezidențiale multifamiliale din Municipiul Târgu Mureș LOT I”**

***Consiliul Local al Municipiului Târgu Mureș, întrunit în ședință extraordinară de lucru***

***Având în vedere :***

Referatul de aprobare nr B1/969/37.914/24.07.2025, inițiat de Primarul Municipiului Târgu Mureș, prin Direcția Şcoli,- Serviciul Juridic, Logistic, Licitații Și asociații de proprietari,

* *HCL nr.316 din 31 august 2023, privind aprobarea bugetului total estimativ al proiectului* „Renovarea energetică moderată a clădirilor rezidențiale multifamiliale din municipiul Târgu Mureș LOT I”, finanțat în cadrul P.N.R.R., Componenta C5 – Valul Renovării, Axa 1 - Schema de granturi pentrueficiență energetică și reziliență în clădiri rezidențiale multifamiliale
* Raportul de specialitate al Direcției juridice contencios administrativ şi administrație publică locală
* Raportul Comisiilor de specialitate din cadrul Consiliului Local Municipal Târgu Mureș .

***Ținând cont de :***

* art. 19 lit. a) din OUG nr. 18/2009, privind creșterea performanțelor energetice la blocurile de locuințe, cu modificările și completările ulterioare;
* H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare,
* art.44 din Legea nr.273/2006 privind finanțele publice locale cu modificările și completările ulterioare .
* Ghidului Specific – Condiții de accesare a fondurilor europene aferente Planului Național de Redresare și Reziliență, in cadrul apelurilor de proiecte PNRR/2022/C5/1/A.3.1/1, PNRR/2022/C5/1/A.3.2/1, Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale, Operațiunea A.3 - Renovarea Energetică Moderată sau Aprofundată a Clădirilor Rezidențiale Multifamiliale aprobat prin Ordinul ministrului Dezvoltării, lucrărilor publice si administrației nr. 444/2022,

***În temeiul prevederilor*** 129 alin.(1), alin. (2) lit.”c” si “d”, alin.(4) li.d, respectiv alin.(7) lit. „a”, lit. „k”, alin.(9) lit. „a”, alin.(10) lit. „a”, 133 alin.(1), art.139 alin.(1), art.196 din OUG nr.57/2019 privind Codul administrativ , cu modificările şi completările ulterioare.

**H o t ă r ă ş t e :**

**Art. 1.** Se aprobă actualizarea bugetului total estimativ al proiectului ” Renovarea energetică moderată a clădirilor rezidențiale multifamiliale din Municipiul Târgu Mureș LOT I” aprobat în cadrul PNRR - C5 - Valul Renovării, în valoare totală de 19.688.694,89 lei (inclusiv TVA) din care 18.717.071,31 lei (TVA inclus) eligibil și 971.623,59 lei (TVA inclus ) neeligibil, conform Anexei, care face parte integrantă din prezenta hotărâre.

**Art. 2.** Cu aducere la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Economică şi Direcția Școli, Direcția Proiecte cu Finanțare Internațională, Resurse Umane, Relații cu Publicul și Logistică

**Art. 3.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Județului Mureș, pentru exercitarea controlului de legalitate.

**Art.4.** Prezenta hotărâre se comunică:

- Direcţiei Şcoli,

- Direcţiei Economice

-Directiei Proiecte cu Finanțare Internațională, Resurse Umane, Relații cu Publicul și Logistică


**Viză de legalitate**


**Secretarul General al Municipiului Târgu Mureș**


**Bordi Kinga**


**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**


Anexă la HCL nr. \_\_\_\_ / \_\_\_\_\_\_\_2025




****

****

****

****

****